《丁亥九月静圃主人留饮玩月，即席成二律用题瑞莲图韵 其二》
清代·方仁渊

彩虹飞入碧波中，水色天光上下同。照澈山城千里白，谈深宾主一灯红。

楼台清寂惟留月，庭院空明却静风。坐到宵深人未倦，露容林影画难工。

作者简介：又名思梅，字耕霞，顾山人。幼好学，父母贫穷，借书苦读，工诗，有倚云轩吟草一卷。喜练书画，香山寺额出其手笔。工医学，悬壶常熟，有倚云轩医案、倚云轩医话易头歌诀、舌苔歌诀等书，创办常熟医学会月刊出版二十六期后，因经费停刊。民国十一年组织常熟医界抗议北洋政府颁布条理歧视中医。生于道光二十四年，民国十六年病逝，时八十三岁。